《奉寄杨铁厓》
元代·卫仁近

白发扬雄三泖上，楼船日日载青娥。骊珠泣月夜光冷，象管叫云秋思多。

问字诸生频载酒，购书道士为笼鹅。玄霜台上凉如水，好著吾侬拍手歌。

作者简介：松江华亭人。字叔刚，一字子刚。好学能文，尤工书。顺帝至正间，吴兴守将送米百斛，举为幕官，辞而不受。张士诚辟延宾馆，聘之，亦谢免。授书里中。卒年四十七。有《敬聚斋集》。